તેઓ કૉંગ્રેસમાંથી રાજીનામું આપનાર છઠ્ઠા ધારાસભ્ય છે. જોકે, તેમણે ધારાસભ્ય પદથી રાજીનામું નથી આપ્યું. 

આ પહેલાં કુંવરજી બાવળિયા, આશા પટેલ, જવાહર ચાવડા, પુરષોત્તમ સાબરિયા, વલ્લભ ધારવિયાએ કૉંગ્રેસ સાથે છેડો ફાડી નાખ્યો હતો. 

મીડિયા રિપોર્ટ્સ પ્રમાણે 2017માં પણ ગુજરાત વિધાનસભા ચૂંટણી પહેલાં 17 ધારાસભ્યોએ કૉંગ્રેસ છોડી હતી. 

કૉંગ્રેસ છોડવાનો 2017થી શરૂ થયેલો ઘટનાક્રમ 2019માં પણ હજી ચાલુ છે. ત્યારે સવાલ એ છે કે કૉંગ્રેસ કેમ પોતાના ધારાસભ્યોને સાચવી શકતી નથી? 

કૉંગ્રેસની આ ત્રણ નબળાઈ?

અલ્પેશ ઠાકોરના રાજીનામા પર કૉંગ્રેસ નેતા અને ગુજરાત કૉંગ્રેસના પ્રવક્તા ડૉ. મનીષ દોશીએ કહ્યું કે કૉંગ્રેસે અલ્પેશ ઠાકોરને સન્માનની સાથેસાથે પદ પણ આપ્યું હતું. 

દોશીએ એવું પણ કહ્યું કે ગુજરાતમાં કૉંગ્રેસની ત્રણ મોટી નબળાઈ છે. 

તેઓ કહે છે, "પ્રથમ કે સત્તામાં ન હોવાને કારણે અમે કોઈને પદ આપી ન શકીએ. બીજી નબળાઈ કે અમારી પાસે નેતાઓને આપવા માટે કરોડો રૂપિયા નથી અને ત્રીજી નબળાઈ એ કે અમારી પાસે પોલીસ અને વ્યવસ્થાઓ નથી કે અમે કોઈને એનો ડર બતાવી શકીએ."

તેમના અનુસાર, "2017ની રાજ્યસભા ચૂંટણી સમયે કૉંગ્રેસ પાસે આશરે 44 ધારાસભ્યો રહી ગયા હતા પરંતુ તે જ વર્ષે વિધાનસભામાં કૉંગ્રેસને 77 બેઠકો મળી હતી."

"રાજ્યસભા ચૂંટણીમાં તો ભાજપ અને વડા પ્રધાન કાર્યાલયની પૂરી તાકાત લગાવવામાં આવી હતી. પરંતુ કૉંગ્રેસ ઝૂકી નહોતી."

તેઓ કહે છે કે કૉંગ્રેસ સંઘર્ષ કરી રહી છે અને મજબૂત બનશે. 

કૉંગ્રેસ પોતાનું ઘર સાચવવામાં નિષ્ફળ 

વરિષ્ઠ પત્રકાર અજય નાયક કહે છે કે ઘણી વખત વ્યક્તિની મહત્ત્વાકાંક્ષા કામ કરતી હોય છે. 

તેઓ ઉમેરે છે, ''અલ્પેશ ઠાકોર 2017ની ચૂંટણી પહેલાં કૉંગ્રેસમાં જોડાયા હતા અને તે વખતે કોઈ વચનો પૂરાં નહીં થયાં હોય.''

''2017ની ચૂંટણીમાં કૉંગ્રેસ પોતાના બળ પર ચૂંટણી જીતવાના બદલે એનો ઇરાદો હતો કે અલ્પેશ ઠાકોર, જિગ્નેશ મેવાણી અને હાર્દિક પટેલના ખભા પર ચઢીને ચૂંટણી જીતે પણ તેવું થયું નહીં. જોકે, તેને લાભ થયો અને બેઠકો પણ વધી.''

''અલ્પેશ કૉંગ્રેસમાં જોડાયા હતા અને હાર્દિક પટેલ હવે જોડાયા. જોકે, જિગ્નેશ મેવાણીને કૉંગ્રેસે ટેકો આપ્યો હતો.''

તેમનું કહેવું છે, ''કૉંગ્રેસ પોતાનું ઘર સાચવવામાં નિષ્ફળ રહી છે. તે ગ્રાઉન્ડ લેવલ પર લોકો સાથેનો સંપર્ક ખોઈ ચૂકી છે.''

તમે આ વાંચ્યું કે નહીં?

નેતૃત્વનો અભાવ

વરિષ્ઠ પત્રકાર જગદીશ આચાર્ય કહે છે, "કૉંગ્રેસની સૌથી મોટી... \n\nમને ઉપરના લેખ માટે સારું શીર્ષક આપો.
અલ્પેશ ઠાકોર કે આશા પટેલ, કૉંગ્રેસ પોતાના ધારાસભ્યોને કેમ સાચવી શકતી નથી?